ai4bharat/Pralekha huggingface dataset:
ا قتصادی امور کی کابینہ کمیٹی
مرکزی کابینہ نے مل ڈیولپمنٹ پلان کے احیأ و ترقی ، بقایا تنخواہوں / اجرتوں کی ادائیگی، قانونی بقایا جات رضاکارانہ طور پر ملازمت سے سبکدوشی کی اسکیم کی سرمایہ کاری اورآر ایم ڈی پی کی تکمیل پر کمپنی کے سرمائے کے اخراج کے لئے نیپا لمٹیڈ کی بجٹ امداد کی منظوری دی
نئیدہلی04اکتوبر۔وزیر اعظم جناب نریندر مودی کی صدارت میں ہونے والے مرکزی کابینہ کی معاشی امور کی کمیٹی کے اجلاس میں نیپا لمٹیڈ کے باز احیا اورمل ڈیولپمنٹ پلان  کے لئے 469.41 کروڑروپے کے مالی امدادی پیکج کی فراہمی کی منظوری دے دی گئی ۔ واضح ہوکہ نیپا  مدھیہ پردیش کے نیپا نگر میں واقع اخباری کاغذ تیار کرنے والی ، پبلک سیکٹر کی کمپنی ہے ۔
تفصیلات :
اس پیکج میں درج ذیل امورشامل ہیں:
- آر ایم ڈی پی کی تکمیل کے لئے کمپنی میں اکوٹی کے طور پر 277 کروڑ روپے کی سرمایہ کاری ،جس سے کمپنی کی پیداواری صلاحیت ایک لاکھ میٹرک ٹن سالانہ ہوجائے گی ، جو سردست 83 ہزار میٹرک ٹن سالانہ ہے ۔ علاوہ ازیں اس سے کمپنی کے ذریعہ تیار کی گئی مصنوعات میں تنوع پیدا ہوگا، مصنوعات کے معیار میں اضافہ ہوگا اور نیپا لمٹیڈ میں تیاری کا کام شروع کرنے میں مدد ملے گی۔ توقع ہے کہ آر ایم ڈی پی ایک سال کی مدت میں مکمل ہوجائے گا۔
- بقایا تنخواہوں اور اجرتوں وغیرہ کی ادائیگی کے لئے بھی 101.58 کروڑ روپے کے قرض کی منظوری بھی دی گئی ہے۔اس اقدام سے نیپا لمٹیڈ کے ملازمین کو درپیش دشواریا دور ہوسکیں گی ۔
- 400 ملازمین کی رضاکارانہ طور سے سبکدوشی لینے کی اسکیم  کی ادائیگی کے لئے 90.83 کروڑروپے کی رقم منظور کی گئی ہے ۔
- معقول وقت پر نیپا لمٹیڈ کے آرایم ڈی پی کی تکمیل پر کمپنی سے سرمائے کی اخراج کی بھی منظوری دے دی گئی ہے ۔
- آر ایم ڈی پی سے نیپا لمٹیڈ کو مدھیہ پردیش کے قبائلی علاقے میں ملازمتو ں کے ذریعہ امداد فراہم کرنے کے علاوہ بازار سے بہتر اورکارآمد افراد کی خدمات حاصل کرنے میں مدد ملے گی۔
پس منظر :
نیپا لمٹیڈ مدھیہ پردیش کےبرہان پور ضلع میں واقع اخباری کاغذ تیار کرنے والی ایک سرکردہ کمپنی ہے ۔ اس کمپنی کا آغاز 1947 میں کیا گیا تھا اور 1981 تک ملک میں اخباری کاغذ تیار کرنے والی واحد کمپنی تھی۔آج کل اس کمپنی میں باز احیا اور جدید کاری کے منصوبے کا کام ہورہا ہے، جس سے نہ صرف یہ کہ کمپنی کی پیداواری اہلییت میں اضافہ ہوگا بلکہ اس کی مصنوعات میں بھی تنوع پیدا ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5149
(Visitor Counter : 83
امور صارفین، خوراک اور عوامی تقسیم کی وزارت
مرکز نے شوگرڈیولپمنٹ فنڈضابطے 1983 کے تحت تشکیل نو کے لئے رہنما خطوط جاری کئے
رہنما خطوط میں دوسال کی رعایت اور پانچ سال کی دوبارہ ادائیگی کے پروویژن سے معاشی اعتبار سے کمزور ان چینی ملوں کو راحت ملنے کا امکان ہے جنہوں نے ایس ڈی ایف قرض لئے ہیں
شوگرڈیولپمنٹ فنڈ ایکٹ 1982 کے تحت قرض لینے والی معاشی طور پر کمزور لیکن اقتصادی اعتبار سے نشوونما کی صلاحیت رکھنےوالی چینی ملوں کے احیاء کے تعلق سے خوراک اور عوامی نظام تقسیم کے محکمے نے 3 جنوری 2022 کو ایس ڈی ایف ضابطے، 1983 کے ضابطہ 26 کے تحت ایس ڈی ایف قرضوں کی تشکیل نو کے لئے رہنما خطوط جاری کئے ہیں ۔ مکمل رہنما خطوط https://dfpd.gov.in/sdfguidelines-sdf.htm اور https://sdfportal.in پر دستیاب ہیں۔
ایس ڈی ایف قرضوں کے ڈیفالٹ کی بقایا رقم 3068.31 کروڑ روپئے  ہے، جس میں 1249.21 کروڑ روپئے اصل رقم ، 1071.31 کروڑ روپئے سو د کی شکل میں اور 747.80 کروڑ روپئے ڈیفالٹ کی وجہ سے اضافی سود شامل ہیں۔
یہ رہنما خطوط کوآپریٹو سوسائٹی، پرائیویٹ لمیٹڈ کمپنیوں اور پبلک لمیٹڈ کمپنیوں سمیت سبھی طرح کی متعلقہ کمپنیوں کے ذریعہ دستیاب کرا ئے گئے ایس ڈی ایف قرضوں پر یکساں طور پر نافذ ہوتے ہیں۔
رہنما خطوط میں دوسال کی رعایت کے پروویژن اور پھر پانچ سال میں تنظیم نو شامل ہے ، جس سے مالی اعتبار سے کمزور چینی ملوں کو بڑی راحت ملنے کا امکان ہے، جنہوں نے ایس ڈی ایف قرض لئے ہیں۔ اضافی سود کی رعایت کا پورا فائدہ مجاز چینی ملوں کو دیا جائے گا ۔ شرح سود کو ایس ڈی ایف ضابطہ 26  کے تحت منظورشدہ احیاء کے پیکج کی تاریخ نافذ شدہ بینک کی شرح سے تبدیل کیا جائے گا۔ ان نکات سے ان بقایہ دار چینی ملوں پر قرض کے بوجھ کو کم کرنے میں مدد ملے گی۔
ایک چینی مل جسے پچھلے تین سال سے مسلسل نقد نقصان ہورہا ہے یا چینی مل خالص مالیت منفی ہے، اور چینی مل بندنہیں ہوئی ہے/ موجودہ چینی سیزن کو چھوڑ کر دو سے زیادہ چینی سیزن سے گنے کی پیرائی بند نہیں کی گئی ہے، وہ تشکیل نو کے لئے درخواست دینے کی مجاز ہیں۔
۔ ۔ ۔ ۔ ۔ ۔ ۔ ۔ ۔
(ش ح۔ف ا۔ ف ر (
U-152
(Visitor Counter : 134
وزیراعظم کا دفتر
میانمار کے کمانڈر۔ اِن ۔چیف دفاعی خدمات سینئر جنرل من اَنگ ہینگ نے وزیراعظم مودی سے ملاقات کی
نئیدہلی۔29؍جولائی۔ میانمار کی دفاعی خدمات کے کمانڈر۔اِن۔ چیف سینئر جنرل مِن اَنگ ہینگ نے وزیراعظم جناب نریندر مودی سے ملاقات کی ہے۔
سینئر جنرل نے حالیہ پارلیمانی انتخابات میں وزیراعظم کی کامیابی پر انہیں مبارکباد پیش کی۔ انہوں نےگزشتہ چند برسوں کے دوران بھارت میں رونما ہوئی تیز رفتار ترقی اور پیش رفت کا ذکر کیا اور دونوں ہمسایوں کے مابین ہمہ گیر پیمانے پر منفرد تعلقات جن میں دفاع اور سلامتی تعاون بھی شامل ہیں، کی بالیدگی کا بھی ذکر کیا۔
وزیراعظم نے میانمار کے اپنے دورے کے دوران گرمجوشانہ میزبانی کا تذکرہ کیا ۔ انہوں نے کہا کہ انسداد شورش ، صلاحیت سازی ، فوج سے فوج کے مابین تعلقات اور بحری تعاون نیز اقتصادی شعبے اور ترقیاتی تعاون جیسے شعبوں میں دونوں ممالک کے مابین عمدہ ترین باہمی تعاون کی روایت قائم رہی ہے۔
وزیراعظم نے یونین آف میانمار کے ساتھ منفرد باہمی شراکت داری کو مزید فروغ دینے کیلئے اپنی عہدبندگی کا اعادہ کیا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3499
(Visitor Counter : 75
وزیراعظم کا دفتر
وزیراعظم نے راجستھان کے عوام کو یوم راجستھان پر مبارکباد دی
وزیراعظم جناب نریندر مودی نے راجستھان کے عوام کو یوم راجستھان پر مبارکباد پیش کی ہے۔ جناب مودی نے ایک امیر ورثے والی ریاست کی ہمہ جہت ترقی کی خواہش کا اظہار کیا۔
وزیر اعظم نے ٹویٹ کیا:
’’ راجستھان ڈے کے موقع پر ریاست کے تمام بھائیوں اور بہنوں کو میری نیک خواہشات۔ اس موقع پر میں شاندار ورثے سے مالا مال اس ریاست کی ہمہ جہت ترقی کا متمنی ہوں۔ ‘‘
کوئلے کی وزارت
کوئلے کی وزارت کیپٹیو اورکمرشیل کوئلہ کانوں کے الاٹیز کے ساتھ تعاملی اجلاس منعقد کرے گی
توانائی کے مطالبے کو پورا کرنے میں ہندوستان کی مدد کرنے کے اپنے عہد کے ایک حصے کے طور پر، کوئلے کی وزارت، فعال طور پر وزیر اعظم جناب نریندر مودی کے آتم نربھر بھارت کے وژن کی پیروی کر رہی ہے۔ کوئلے کی وزارت نے 18 جون 2020 کو سی ایم  قانون 2015 اور ایم ایم ڈی آر قانون 1957 کے تحت ، 38 کوئلے کی کانوں کی تجارتی نیلامی کی پہلی قسط کا آغاز کیا تھا۔ ابھی تک، کوئلے کی کانوں کی تجارتی نیلامی کی چھ قسطیں مکمل ہوچکی ہیں اور کل 87 کوئلے کی کانوں کو کامیابی کے ساتھ نیلام کیا گیا ہے جن کی مجموعی پی آر سی 220.52 ملین ٹن سالانہ  ہے، جس کی سالانہ آمدنی کا تخمینہ اعلیٰ شرح کی صلاحیت پر پیداوار کو مدنظر رکھتے ہوئے 33231 کروڑ روپئے ہے۔ کوئلے کی وزارت نے سال 23-2022 کے لیے کیپٹیو اور تجارتی کوئلے کی کانوں سے 115.77 ایم ٹی کوئلی کی پیداوار حاصل کی ہے۔ اس کے علاوہ، ہندوستان کی توانائی کی ضروریات کو یقینی بنانے کے لیے ، کوئلے کی وزارت 12 اپریل 2023 کو نئی دلّی میں کیپٹیو اور کمرشیل کوئلہ بلاک کے ، کوئلے کے بلاک الاٹیز کے ساتھ ایک تعاملی اجلاس منعقد کرے گی۔
اس اجلاس میں کوئلے کے شعبے کو مزید پرکشش بنانے کے لیے، کوئلے کی وزارت کی جانب سے نافذ کی گئی اہم اصلاحات کی نمائش کی جائے گی تاکہ کوئلے کی پیداوار کو بڑھانے درآمدی کوئلے کی ضرورت کو کم کرنے اور آسانی پیدا کرنے کے لیے، تمام شراکت داروں سے ملک کاروباری کرنے سے متعلق آراء اور تجاویز طلب کی جائیں گی۔
کوئلے کی وزارت، مالی سال 23-2022 کے لیے، کوئلے کی اصل پیداوار کے ساتھ ساتھ، سال 24-2023 کے لیے پیداواری اہداف کا بھی جائزہ لے گی ۔
کوئلے کی وزارت میں سکریٹری جناب امرت لال مینا، اس تقریب کی صدارت کریں گے اور ایڈیشن سکریٹری اور نامزد اتھارٹی جناب ایم ناگاراجو بھی موجود ہوں گے۔
وزارت دفاع
رکشامنتری جناب راج ناتھ سنگھ ، امریکہ -بھارت –بحرالکاہل کمان ہیڈکوارٹرس کا دورہ کرنے کی غرض سے ہوائی پہنچے
رکشامنتری جناب راج ناتھ سنگھ ، امریکہ –بھارت –بحرالکاہل کمان کے ہیڈکوارٹرس کادورہ کرنے کے لئے 12اپریل 2022کو ہوائی پہنچے ۔ واشنگٹن ڈی سی سے وہاں پہنچنے پر جناب راج ناتھ سنگھ کا استقبال یوایس آئی این ڈی او پی اے سی اوایم کے کمانڈر،ایڈمیرل جان ایکوی لینو نے کیا ۔ یوایس آئی این ڈی او پی اے سی اوایم اوربھارتی فوج کے درمیان متعدد فوجی مشقوں ، تربیتی پروگراموں اور تبادلوں سمیت وسیع ترروابط ہیں ۔
رکشا منتری بھارت لوٹنے سے پہلے 13اپریل ، 2022کو ہوائی میں یوایس آئی این ڈی او پی اے سی اوایم ہیڈکوارٹرس ، پیسیفک فلیٹ اور تربیت سے متعلق سہولتوں کا دورہ کریں گے ۔ وہ ہوائی میں اپنے مختصر قیام کے دورا ن پیسیفک کی نیشنل میموریل سیمٹری میں گلہائے عقیدت نذرکریں گے اوریوایس آرمی پیسیفک اورپیسیفک ایئرفورس کے ہیڈکوارٹرس کا دورہ کریں گے ۔
واشنگٹن ڈی سی میں امریکی صدر جوبائیڈن نے ، جناب راج ناتھ ، وزیرخارجہ ڈاکٹرایس جے شنکر، امریکی وزیرخارجہ اینٹنی بلنکین اور امریکی وزیردفاع لائیڈ آسٹن کی موجودگی میں ، وزیراعظم جناب نریندرمودی کے ساتھ ایک ورچوئل میٹنگ کی تھی ۔
بعدمیں ، رکشامنتری اوروزیرخارجہ نے 11اپریل 2022کو اپنے امریکہ ہم منصب وزراء کے ساتھ بھارت –امریکہ چوتھے وزارتی دو جمع دو مذاکرات کی مشترکہ طورپر صدارت کی تھی ۔ان مذاکرات کے بعد ایک مشترکہ بیان جاری کیاگیاتھا ۔ ددجمع دو مذاکرات سے قبل ، جناب راج ناتھ سنگھ نے پینٹاگن میں امریکہ کے وزیردفاع لائیڈ آسٹن کے ساتھ دوطرقہ میٹنگ کی تھی ۔
صحت اور خاندانی بہبود کی وزارت
کووڈ-19 واہمہ بمقابلہ حقائق
مرکزی حکومت کی طرف سے فہرست میں کسی بھی وینٹیلیٹر کو نہیں رکھا گیا
مرکزی حکومت نے ریاستوں کو بھیجے جانے کے لیے تیار سبھی سامانوں کو بلا تاخیر روانہ کیا ہے
فراہم کردہ وینٹیلیٹر میں سے بڑی تعداد ریاستوں میں نصب نہیں ہوئی اور یہاں تک کہ ریاستی گوداموں میں غیر استعمال شدہ رہی
حال ہی میں ایک میڈیا رپورٹ سامنے آئی ہے جس میں یہ الزام لگایا گیا ہے کہ ”مرکز نے کووڈ کی دوسری لہر کے بحران کے دوران 13،000 غیر استعمال شدہ وینٹیلیٹروں کو رکھا ہوا تھا“۔ رپورٹ میں کہا گیا ہے کہ حکومت کے پاس 13،000 وینٹیلیٹروں کی فہرست موجود تھی جسے ریاستوں کو نہیں بھیجا گیا۔
یہ واضح کیا گیا ہے کہ میڈیا رپورٹ غیر مناسب بے بنیاد ہے۔ یہاں کوئی وینٹیلیٹر نہیں ہیں جن کو مرکزی حکومت نے انوینٹری میں رکھا ہو اور ریاستوں کو نہ بھیجا ہو۔ ریاستوں کو بھیجے جانے کے لیے تیار ہر ایک وینٹیلیٹر کو فوری طور پر ریاستوں / مرکز زیر انتظام علاقون کو روانہ کیا جا رہا ہے۔ لہذا، مضمون میں بیان کردہ مشاہدات اور تاویلیں حقائق پر مبنی نہیں ہیں۔
وزارت صحت و خاندانی بہبود نے وبائی مرض کے آغاز سے ہی وینٹیلیٹروں کی خریداری شروع کر دی تھی۔ مارچ 27 اور 17 اپریل 2020 کے درمیان 58,850 وینٹیلیٹروں کی خریداری کے آرڈر دیے گئے تھے۔ ہہ سب میک ان انڈیا وینٹیلیٹر تھے۔ اس حقیقت پر غور کرتے ہوئے کہ وینٹیلیٹروں کی عالمی مانگ میں اضافہ ہوا تھا اور وینٹی لیٹر بنانے والے ممالک نے بھی برآمدات پر پابندی عائد کر دی تھی اس حقیقت کو مد نظر رکھتے ہوئے بیرون ملک سے درآمد شدہ وینٹیلیٹروں کو نکالنے کا کم سے کم امکان موجود تھا۔ مقامی طور پر وینٹیلیٹروں کی مینوفیکچرنگ کی گنجائش بہت محدود تھی لہذا انھیں پیداوار میں اضافہ کی ترغیب دی گئی۔
با اختیار گروپ III کی سفارشات کی بنا پر جس کا مقصد ضروری طبی آلات کی مناسب فراہمی کو یقینی بنانا ہے، مرکزی حکومت نے ان خریداریوں کے آرڈر دیے تھے۔
ڈائریکٹر جنرل ہیلتھ سروسز کے تحت ماہرین کی کمیٹی کے ذریعہ وینٹیلیٹر ماڈلوں کی تکنیکی جانچ پڑتال اور توثیق کے بعد، ریاستوں/ مرکز زیر انتظام علاقوں کو فراہم کے لیے ان کی سفارشات کی گئیں۔ ستمبر 2020 تک ریاستوں سے وینٹیلیٹروں کے لیے موصول ہونے والے مطالبے کو سپلائی کے ذریعہ حل کیا گیا۔ اس کے بعد ریاستوں کے ذریعہ اضافی مطالبہ نہ ہونے کے برابر تھا۔ نومبر 2020 تک، ریاستوں کے ذریعہ مطالبہ کردہ وینٹیلیٹروں کی تقریباً پوری مقدار یعنی 35,398 وینٹیلیٹروں کی فراہمی کی جا چکی تھی۔ نومبر 2021 تک، وینٹیلیٹرز کی اضافی فراہمی صرف 996 تھی کیونکہ وینٹیلیٹروں کی اضافی طلب صرف اتنی ہی تھی۔
ہاں تک کہ مذکورہ بالا فراہم کردہ وینٹیلیٹروں میں سے، وینٹیلیٹروں کی ایک بڑی تعداد ریاستوں میں غیر نصب شدہ رہی اور حتی کہ ان کے گوداموں میں پڑی رہی۔ اس حقیقت پر غور کرتے ہوئے کہ ریاستوں نے انھیں مطالبات کے پیش نظر اسپتالوں میں مختص نہیں کیا، یونین ہیلتھ سکریٹری نے 11.04.2021 کو ریاستوں کو ایک خط لکھا جس میں ان سے درخواست کی کہ وہ وینٹیلیٹروں کی تنصیب میں تیزی لائیں۔ اور یونین ہیلتھ سکریٹری نے متعدد بار انھیں اس سلسلے میں یاددہانی کے خطوط لکھے۔
اس مضمون میں دیا گیا بیان کہ مرکزی حکومت نے انوینٹری تیار کی اور 13000 وینٹیلیٹر فراہم نہیں کیے حقیقت پر مبنی نہیں ہے۔ چونکہ ریاستوں سے کوئی مطالبہ نہیں تھا لہذا مینوفیکچرر کو سپلائی کا کوئی شیڈول نہیں دیا گیا تھا۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ گزشتہ برسوں میں آر اینڈ ڈی میں کی جانے والی سرمایہ کاری میں مسلسل اضافہ کیا گیا ہے اور گزشتہ 10 برسوں کے دوران اس میں تین گنا اضافہ ہوا ہے
انہوں نے کہا کہ حکومت آر اینڈ میں سرمایہ کاری کے واسطے نجی شعبے کی حوصلہ افزائی کے لئے مربوط کوششیں کررہی ہے
نئی دہلی، 10 اگست 2021، سائنس و ٹکنالوجی کے مرکزی وزیر مملکت  ارضیاتی سائنس کے وزیر مملکت ، وزیراعظم کے دفتر، عملے، عوامی شکایات، پنشن، ایٹمی توانائی اور خلا کے وزیر مملکت ڈاکٹر جتیندر سنگھ کہا کہ گزشتہ برسوں میں آر اینڈ ڈی کے سلسلے میں مجموعی اخراجات  کے معاملے میں آر اینڈ ڈی میں سرمایہ کاری میں مسلسل اضافہ کیا گیا ہے اور گزشتہ 10 برسوں کے دوران بھارت کے جی ای آر ڈی میں تین گنا اضافہ ہوا ہے۔
آج راجیہ میں ایک سوال کے تحریری جواب میں انہوں نے کہا کہ انہوں نے کہا کہ بھارت آبادی کے فی ملین میں کل وقتی کے مساوی  ریسرچرز یا محققین کی تعداد میں بھی اضافے کا رجحان نظر آتا ہے۔ تازہ ترین آر اینڈ ڈی شماریات کے مطابق 2017 میں فی ملین لوگوں میں ایف ٹی ای محققین کی تعداد 218 سے بڑھ کر 255 ہوگئی تھی، جو کہ سال 2000 میں 110 تھی۔
انہوں نے کہا کہ ترقی یافتہ ممالک نے جی ای آر ڈی میں 70 فیصد سے زیادہ حصہ نجی شعبے کا ہوتا ہے جبکہ بھارت میں جی ای آر ڈی میں نجی شعبے کے حصے داری 40 فیصد سے کم ہے۔ حکومت جی ای آر ڈی نجی شعبے کی سرمایہ کاری کے مقصد سے مختلف ترغیبی اقدامات کے ذریعہ مربوط کوششیں کررہی ہے۔
انہوں نے کہا کہ حکومت آر اینڈ میں سرمایہ کاری کے واسطے نجی شعبے کی حوصلہ افزائی کے لئے مربوط کوششیں کررہی ہے۔ وزیر موصوف نے کہا کہ حکومت آر اینڈ میں سرمایہ کاری کے واسطے نجی شعبے کی حوصلہ افزائی کے لئے مربوط کوششیں کررہی ہے۔ کارپوریٹ سماجی ذمہ داری  کے ضابطے کے تحت آر اینڈ ڈی سرمایہ کاری کے لئے کارپوریٹ شعبے کو اجازت دی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-7688
(Visitor Counter : 100
زراعت اور کاشتکاروں کی فلاح و بہبود کی وزارت
دیسی فصلوں کے لئے بیجوں کے بینکر
نئی دہلی،26؍جولائی،زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں ایوان کو مطلع کیا کہ پی پی وی اور ایف آر اتھارٹی کسانوں کی ورائٹی کا اندراج کرتی ہے۔ اب تک 1597 کسانوں کی ورایٹیوں کا اندراج کیا جا چکا ہے اور اس کے اندراج کے سرٹیفکٹ جاری کئے جاچکے ہیں۔ اس کے علاوہ پی پی وی اینڈ ایف آر ایکٹ – 2001 کی دفعہ – 39   کے تحت پودوں کی ورایٹی کے تحفظ اور کسانوں کے حقوق کی اتھارٹی پودوں کے جینیاتی وسائل کے تحفظ میں مصروف کسانوں ؍ کھیتی کرنے والوں کو سالانہ 85 لاکھ روپے کے کے 35 ایوارڈ س سے بھی نوازتی ہے۔ اب تک 124 کسانوں کو ؍ کھیتی کرنے والوں کو یہ ایوارڈس دیئے جاچکے ہیں۔
نئی دہلی کی آئی سی اے آر – نیشنل بیورو آف پلانٹ جینٹک ریسور سز  مذکورہ پودوں کے جینیاتی وسائل کے تحفظ کے لئے اس طرح کی لکڑی دینے والے روا یتی ورایٹیوں کو اہم جینیاتی امکانات حاصل ہیں۔ 30 جون 2019 کو این جی بی 83394 الحاق سمیت 1948 قسم کے پودوں کے لئے 441253 این جی بی رکھتی ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3464
(Visitor Counter : 55
بہت چھوٹی، چھوٹی اور درمیانی صنعتوں کی وزارت
کے وی آئی سی نے گوا میں نو کووڈ متاثرہ خواتین کو خود روز گار فراہم کرکے مدد کی
نئی دہلی،07 ؍ستمبر : طویل مدتی فائدے والی ایک انوکھی پہل میں کھادی اور ولیج انڈسٹریز کمیشن  نے گوا میں نو خواتین کے لئے مستقل خود روزگار کا انتظام کیا ہے۔ یہ وہ خواتین ہیں، جنہوں نے کووڈ – 19 کے سبب اپنے عزیزوں کو کھو دیا اور انتہائی بحران کی حالت میں تھیں۔ گھر میں کمانے والے رُکن کو وبائی مرض میں کھونے کے غم، مایوسی اور معاش کے بحران کے درمیان ان خواتین کو کے وی آئی سی نے اپنی اہم اسکیم پرائم منسٹر امپلائمنٹ جنریشن پروگرام  کے تحت اپنی ذاتی مینوفیکچرنگ اکائیاں لگانے کے لئے مالی مدد فراہم کی ہے۔ یہ ملک میں پہلی بار ہے کہ کوئی سرکاری ایجنسی وبائی مرض سے متاثر کمزور لوگوں کے لئے معاش کا انتظام کرنے میں مدد کر رہی ہے۔
کے وی آئی سی کے صدر جناب ونے کمار سکسینہ نے پیر کو ان نو خواتین کو 1.48 کروڑ روپے کے چیک تقسیم کئے، جو جلد ہی کپڑا سلائی، آٹوموٹیو مرمت ، بیکری اور کیک کی دکانیں، بیوٹی پارلر ، ہربل اور آیوروید دواؤں اور کاجو کی پروسیسنگ اکائیوں جیسی اپنی خود کی مینو فیکچرنگ اکائیاں شروع کریں گی۔ ان مستفیدین میں سے ہر ایک کو پی ایم ای جی پی اسکیم کے تحت سینٹرل بینک آف انڈیا کے ذریعے 25 لاکھ روپے تک کا قرض فراہم کیا گیا ہے۔ ساتھ ہی ان نئی اکائیوں میں سے ہر ایک کم از کم 8 افراد کے لئے روز گار پیدا کرے گی۔
کے وی آئی سی کے صدر نے کہا کہ یہ خود روز گار پہل نہ صرف ان کنبوں کو اقتصادی طور پر قابل بنائے رکھے گی بلکہ دوسروں کے لئے روز گار بھی پیدا کر ے گی۔ انہوں نے کہا کہ کووڈ وبائی مرض کے دوران کے وی آئی سی نے بحران میں پھنسے کنبوں کو مدد پہنچانے کے لئے مقامی مینو فیکچرنگ اور خود روز گار پر زور دیا ہے۔ بڑی تعداد میں نوجوانوں ، خواتین اور سماج کے کمزور طبقوں کے پریشان لوگوں کو پی ایم ای جی پی کے تحت خود روز گار سرگرمیوں میں شامل ہونے کے لئے آمادہ کیا گیا ہے۔ نتیجتاً یہ نئے صنعت کار نہ صرف خود کو اقتصادی طور پر طاقت ور بنائے رکھیں گے بلکہ وہ کئی دیگر کنبوں کو بھی اپنی نئی مینو فیکچرنگ اکائیوں میں روز دے کر ان کی مدد کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ق ت۔ ق ر
U-9018
(Visitor Counter : 142
نوجوانوں کے امور اور کھیل کود کی وزارت
پیرا – تیرانداز انکت جنھیں کووڈ پوزیٹیو قرار دیا گیا تھا، کو اسپتال سے چھٹی دے دی گئی، دس دنوں تک ہوم آئیسولیشن میں رہنے کا مشورہ دیا گیا
نئی دہلی، 23 /اکتوبر 2020 ۔ پیرا – تیر انداز انکت، جنھیں کورونا کی جانچ میں پوزیٹیو پائے جانے کے بعد 13 اکتوبر کو بھگوان داس اسپتال، سونی پت میں داخل کیا گیا تھا، کو اسپتال سے چھٹی دے دی گئی ہے اور انھیں 10 دنوں تک ہوم کوارنٹائن میں رہنے کا مشورہ دیا گیا ہے۔ ان کے اہل خانہ انھیں واپس لے جانے کے لئے آئے اور وہ ہوم آئیسولیشن میں رہیں گے۔
انکت جو کووڈ آر ٹی – پی سی آر کی نگیٹیو رپورٹ پیش کرنے کے بعد اسپورٹس اتھارٹی آف انڈیا ، سونی پت میں 5 اکتوبر کو شروع ہوئے نیشنل کیمپ کا حصہ ہیں، جن کا نمونہ کیمپ کے لئے مقررہ ایس او پی کے مطابق 12 اکتوبر کو ایک مرتبہ پھر لیا گیا تھا، پوزیٹیو پایا گیا تھا۔
م ن۔ م م۔ م ر
U-NO. 6658
23.10.2020
(Visitor Counter : 81
شہری ہوابازی کی وزارت
شہری ہوابازی کی وزارت سے متعلق پارلیمانی مشاورتی کمیٹی کی میٹنگ منعقد کی گئی
شہری ہوازی کی وزارت سے متعلق پارلیمانی مشاورتی کمیٹی کی آج یہاں ایک میٹنگ ہوئی ۔ اس میٹنگ کا موضوع ’’ای-بی سی اے ایس پروجیکٹ‘‘تھا۔
شہری ہوابازی کے وزیر جناب جیوتی رادتیہ ایم سندھیا نے اس بارے میں معلومات دی۔ انہوں نے بتایا کہ شہری ہوابازی تحفظ بیورو قومی شہری ہوابازی حفاظتی پروگرام کا قیام ، ترقی ، نفاذ، رکھ رکھاؤ اور تجزیہ کرتا ہے۔ یہ پروازوں کا تحفظ ، تسلسل اور اہلیت کو دھیان میں رکھتے ہوئے غیر قانونی مداخلت اور خطرات سے متعلق سرگرمیوں کے خلاف شہری ہوابازی آپریشن کا تحفظ بھی کرتا ہے۔اس نے اب ای- بی سی اے ایس شروع کیا ہے۔ یہ داخلی عمل کو خود چلانے کےلئے ای –حکمرانی کے تحت ایک پہل ہے۔ یہ اسٹیک ہولڈر کی سہولت کے لئے ایک آن لائن پلیٹ فارم ہوگا۔ یہ تمام تر سرگرمیوں کو شفافیت استعمال کنندہ کے عین مطابق اور کارگر بنانے کے مقصد سے موجودہ عمل و تنظیمی ڈھانچے کی مضبوطی کا فائدہ اٹھائے گا۔یہ مختلف ذیلی شعبوں اور عمل میں تکنیکی انضمام کے توسط سے دفتر سے متعلق عمل کا ڈیجٹلائزیشن کرےگا۔ تیزی سے منظوری کی سہولت مہیا کرے گا اور کاروبار کرنے میں آسانی کو یقینی بنائے گا۔
وزیر موصوف نے مزید کہا کہ ای-سہج ماڈیول کے تحت حفاظتی منطوری جاری کرنے کی سہولت فراہم کی جائے گی۔ای-تربیت ماڈیول کے تحت ہوابازی حفاظتی تربیت اور تصدیق نامے کے لئے 16تربیتی نصاب چلائے جارہے ہیں۔ اس ماڈیول میں آن لائن امتحان اور تربیت کے معیار پر اثرانداز ہونے والے عنصر شامل ہیں۔ مرکزیت تک رسائی کنٹرول نظامبایو-میٹرک ہوائی اڈہ داخلہ پرمٹ اور گاڑیوں کے داخلہ پرمٹ کے لئے آن لائن سسٹم سے متعلق ہے۔ یہ ہوائی اڈوں پر تمام شعبوں میں منظور شدہ سرکاری و نجی اداروں اور منظورہ شدہ گاڑیوں کے ملازمین کی رسائی کو منظم کرے گا۔ یہ ای –حفاظتی پروگرام کی منظوری کے لئے واحد کھڑکی سہولت ہے۔ ای –معیاری کنٹرول ماڈیول ہوائی اڈوں کے حفاظتی حساب کتاب اور جائزے کے لئے ہے۔اس کی اطلاع دی گئی ہے کہ 3ماڈیول –ای –سہج ، سی اے سی ایس اور ای –تربیت کو مکمل کرلیا گیا ہے اور انہیں لانچ بھی کیا جاچکا ہے۔وہیں ای –تحفظاتی ماڈیول جون 2022ء تک اور ای-کوالٹی کنٹرول پروگرام کے اس سال اگست تک پورا ہونے کا امکان ہے۔
اس میٹنگ کے دوران ممبران پارلیمنٹ نے کئی اہم مشورے دیئے۔اس میں شہری ہوابازی کے وزیر مملکت جنرل ڈاکٹر وی کے سنگھ، شہری ہوابازی کے سیکٹری جناب راجیو بنسل اور وزارت ، اے اے آئی، بی سی اے ایس و ڈی جی سی اے کے افسران نے حصہ لیا۔
وزارت خزانہ
محکمہ انکم ٹیکس نے مغربی بنگال میں تلاشی کی کارروائی انجام دی
محکمہ انکم ٹیکس نے کولکتہ کے دو ممتاز رئیل اسٹیٹ گروپوں پر 18 اگست 2022 کو تلاشی اور ضبطی کا آپریشن انجام دیا۔
تلاشی کارروائی کے دوران بڑی تعداد میں قابل اعتراض شواہد بشمول دستاویزات اور ڈیجیٹل ڈیٹا ضبط کر لیے گئے ہیں۔ غیر محسوب نقد لین دین اور رسیدوں کے شواہد موجود ہیں۔ متعدد دستاویزات اور الیکٹرانک ڈیٹا شیل کمپنیوں کے ذریعے غیر محسوب رقم کی روٹنگ کی نشاندہی کرتے ہیں۔ مزید برآں اس کارروائی کے دوران ملنے والے کچھ شواہد اراضی کے حصول میں غیر محسوب فنڈز کے استعمال کی نشاندہی کرتے ہیں۔
اہم افراد نے بوگس سرمایہ کاری کی فروخت کے ذریعے شیئر کیپیٹل، شیئر پریمیم اور غیر محفوظ قرضوں کی شکل میں غیر محسوب فنڈز حاص کرنے کے لیے جعلی کمپنیوں کو استعمال کرنے کا اعتراف کیا۔
تلاشی کارروائی کے نتیجے میں اب تک 250 کروڑ روپے سے زائد کی مجموعی غیر محسوب آمدنی کا پتہ چلاہے۔ تلاشی کی کارروائی کے دوران 16 بینک لاکرز ملے ہیں جن پر فی الحال روک لگادی گئی ہے۔
مزید تحقیقات جاری ہیں۔
سماجی انصاف اور تفویض اختیارات کی وزارت
پری/پوسٹ میٹرک اور این او ایس وظائف پر اخراجات
نئی دہلی، 29 مارچ 2022:
سماجی انصاف اور تفویض اختیارات کے وزیر مملکت جناب اے نرائن سوامی نے آج لوک سبھا میں ایک تحریری جواب میں بتایا کہ گذشتہ پانچ برسوں کے دوران درج فہرست ذاتوں کے طلبا کے لیے پوسٹ میٹرک اسکالرشپ اور پری میٹرک اسکالرشپ اسکیموں پر ہونے والے مجموعی اخراجات کی, ریاست اور سال کے لحاظ سے تفصیلات ضمیمہ میں دی گئی ہے۔
نیشنل اووَسیز اسکالرشپ  اسکیم کی مرکزی شعبہ کی اسکیم کے تحت، ریاست کے لحاظ سے سرمائے کی تقسیم نہیں کی گئی۔ گذشتہ 5 مکمل برسوں کے دوران این او ایس کے اخراجات کی تفصیلات ضمیمہ میں دی گئی ہے۔
یہ محکمہ وقتاً فوقتاً این او ایس اسکیم کے رہنما خطوط کا جائزہ لیتا ہے اور اس نے ضابطہ کو آسان بنانے اور این او ایس اسکیم کے مناسب نفاذ کے لیے متعدد غیر معمولی تبدیلیاں کی ہیں۔ اس سال بھی، وزارت میں مناسب غورو خوض کے بعد نظرثانی کی گئی۔ مالی برس 2021۔22 سے، نشستوں کی تعداد 100 سے بڑھاکر 125 کی جا چکی ہے۔ بجٹی تخمینہ کو بھی بڑھا کر 35.00 کروڑ روپئے کے بقدر کر دیا گیا ہے اور حالیہ برسوں میں، پہلے کے برعکس ، اس اسکیم کے تحت ایوارڈ یافتگان کی تعداد کا ایک بڑا فیصد حصہ غیر ممالک کا سفر کرچکا ہے۔
ضمیمہ
ریلوے کی وزارت
ریلوے نے عبید اللہ خان ہاکی کپ ٹورنامنٹ جیت لیا
نئی دہلی، 27 مارچ 2022:
بھارتی ریلوے کی مردوں کی ہاکی ٹیم نے بھوپال  میں 21.03.2022 سے 27.03.2022 تک منعقدہ عبید اللہ خان ہیریٹیج ہاکی کپ ٹورنامنٹ جیت لیا ہے۔ اتوار کو کھیلے گئے فائنل میچ میں ریلوے اسپورٹس پروموشن بورڈ  کی ٹیم نے آرمی الیون کو 2 گول سے شکست دی۔
یہ پر وقار ہاکی ٹورنامنٹ بھوپال کے میجر دھیان چند اسٹیڈیم میں کھیلا گیا۔ اس مقابلے کا افتتاح مدھیہ پردیش کے وزیر اعلی جناب شیوراج سنگھ چوہان نے 21 مارچ کو کیا تھا۔
سال 1931 میں عبید اللہ گولڈ کپ کے طور پر شروع ہونے والا یہ ٹورنامنٹ کئی دہائیوں سے جاری ہے اور اس نے اپنے کھیلوں کے سفر کے دوران بہت سے بین الاقوامی کھلاڑی دیے ہیں۔ یہ ٹورنامنٹ آخری بار سال 2016 میں کھیلا گیا تھا اور چھ سال کے وقفے کے بعد اس سال دوبارہ منعقد کیا گیا تھا۔ آخری بار یہ ٹورنامنٹ 2016 میں بی پی سی ایل نے جیتا تھا اور ریلوے کی ٹیم رنر اپ رہی تھی۔
27 مارچ کو اختتام پذیر ہونے والے اس موقر ٹورنامنٹ میں ایک درجن ٹیموں نے حصہ لیا اور ریلوے ٹیم کے ارجن کو مین آف دی ٹورنامنٹ قرار دیا گیا۔
مین آف دی فائنل میچ، بہترین ڈیفینڈر اور بہترین مڈ فیلڈر بالترتیب جوگندر، جسجیت اور اور نیاز رحیم رہے۔
یہ بات قابل ذکر ہے کہ بھارتی ریلوے میں تقریباً 3000 فعال مرد اور خواتین کھلاڑی ہیں۔ ریلوے کے پاس ملک بھر میں کھیلوں کا ایک وسیع بنیادی ڈھانچہ ہے جس میں آر سی ایف، کپورتھلہ میں وقف ہاکی اکیڈمی شامل ہے۔
2020 کے ٹوکیو اولمپکس میں چوتھے نمبر پر رہنے والی بھارتی خواتین ہاکی ٹیم کی کل 16 کھلاڑیوں میں سے 12 کھلاڑیوں کو ریلوے سے منتخب کیا گیا تھا۔ اولمپکس میں بھارتی مردوں کی ہاکی ٹیم میں بھارتی ریلوے کے دو کھلاڑی بھی تھے۔
درحقیقت سال 2021-22 کے دوران آر ایس پی بی کی مردوں کی ہاکی ٹیم نے قومی سطح کے 05 ٹورنامنٹس میں حصہ لیا ہے اور تمام 05 ٹورنامنٹس کا فائنل میچ کھیلا ہے۔
شماریات اور پروگرام کے نفاذ کی وزارت
بھارت میں پے رول رپورٹنگ – روزگار سے متعلق تناظر کا ایک رسمی جائزہ
نئی دہلی ، 25 اگست ، 2021 :
اعدادوشمار اور پروگرام پر عمل درآمد کی وزارت کے اعدادو شمار سے متعلق قومی دفتر  نے ملک کے روزگار سے متعلق جائزہ کے بارے میں ایک پریس نوٹ جاری کیا ہے۔ اس رپورٹ میں ستمبر 2017 سے جون 2021 تک کی مدّت کا احاطہ کیا گیا ہے۔ جو کہ بعض زاویوں میں پیش رفت کا جائزہ لینے کے لئے منتخبہ سرکاری ایجنسیوں کے پاس دستیاب انتظامی ریکارڈس پر مبنی ہے۔
تفصیل نوٹ منسلک ہے: